CELEX: 62020TN0631
Language: da
Date: 2020-10-19 00:00:00
Title: Sag T-631/20: Sag anlagt den 19. oktober 2020 — MZ mod Kommissionen

7.12.2020   
            
            
               DA
            
            
               Den Europæiske Unions Tidende
            
            
               C 423/39
            
         
      Sag anlagt den 19. oktober 2020 — MZ mod Kommissionen
      (Sag T-631/20)
      (2020/C 423/57)
      Processprog: italiensk
      
         Parter
      
      
         Sagsøger: MZ (ved advokat M. Velardo)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Afgørelsen af 17. juli 2019 om ikke at opføre sagsøgeren på reservelisten for udvælgelsesprøve EPSO/AD/363/18 (AD7) — 2, administratorer inden for beskatning, annulleres.
               
            
                  —
               
               
                  Afgørelsen af 10. december 2019, som bekræftede afgørelsen om ikke at opføre sagsøgeren på reservelisten for udvælgelsesprøve EPSO/AD/363/18 (AD7) — 2, administratorer inden for beskatning, annulleres.
               
            
                  —
               
               
                  Ansættelsesmyndighedens afgørelse af 8. juli 2020, meddelt sagsøgeren ved e-mail af samme dato, annulleres, og Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om tilsidesættelse af de lovbestemmelser, som regulerer sprogordningen ved EU-institutionerne, forbuddet mod forskelsbehandling på grundlag af sprog, proportionalitetsprincippet, artikel 27 i vedtægten for tjenestemænd i Den Europæiske Union, princippet om ligebehandling af ansøgerne og artikel 22 i chartret om grundlæggende rettigheder.
               
            
                  2.
               
               
                  Andet anbringende om tilsidesættelse af princippet om ligebehandling af ansøgerne og manglende objektivitet ved bedømmelserne på grund af udvælgelseskomitéens ustabile karakter, tilsidesættelse af vedtægtens artikel 27, bedømmelsens åbenbart ulogiske og inkonsekvente karakter og åbenbart urigtige skøn foretaget af udvælgelseskomitéen.
               
            
                  3.
               
               
                  Tredje anbringende om tilsidesættelse af meddelelsen om udvælgelsesprøve og heraf følgende tilsidesættelse af tjenestemandsvedtægtens artikel 27, for så vidt som udvælgelseskomitéen ikke overholdt meddelelsens bestemmelser om bedømmelsen af de generelle kompetencer og de områderelaterede kompetencer.
               
            
                  4.
               
               
                  Fjerde anbringende om tilsidesættelse af artikel 5 i bilag III til tjenestemandsvedtægten og anlæggelse af et åbenbart urigtigt skøn.
               
            
                  5.
               
               
                  Femte anbringende om udvælgelseskomitéens tilsidesættelse af begrundelsespligten ved revurderingen samt tilsidesættelse af retten til adgang til effektive retsmidler, princippet om god forvaltningsskik og retten til forsvar, for så vidt som udvælgelseskomitéen anvendte en standardbegrundelse, hvoraf det ikke fremgik, at sagsøgerens kompetencer var blevet bedømt, og hvilke kriterier der faktisk blev anvendt i denne henseende.